L 28/6
SK
Úradný vestník Európskej únie
31.1.2023
(29)
ICCAT po prvýkrát prijala aj riadiaci postup pre tuniaka modroplutvého v Atlantickom oceáne.
Cieľom tohto opatrenia je zabezpečiť dlhodobý, udržateľný a ziskový rybolov západnej populácie, ako aj populácie vo východnom Atlantiku a v Stredozemnom mori.
Týmto riadiacim postupom sa plnia ciele hospodárenia s východnou a západnou populáciou tuniaka modroplutvého vrátane prijatia trojročných cyklov hospodárenia a harmonogramu vykonávania do roku 2028.
Podľa riadiaceho postupu dosahuje TAC na obdobie 2023 – 2025 pre populáciu vo východnom Atlantiku a v Stredozemnom mori 40 570 ton ročne.
Uvedené opatrenia by sa preto mali transponovať do práva Únie.
(30)
ICCAT prijala od roku 2023 riadiaci plán pre hospodárenie s lamnou ostronosou (Isurus oxyrinchus) v južnom Atlantiku ulovenou v súvislosti s iným druhom rybolovu ICCAT s cieľom okamžite riešiť nadmerný rybolov a postupne dosiahnuť dostatočné úrovne biomasy na podporu MSY.
Tento plán umožňuje ponechať si vedľajšie úlovky juhoatlantickej lamny ostronosej v celkovom objeme 1 295 ton, čo predstavuje 503 ton pre Úniu.
Podľa odporúčania ICCAT táto obmedzená kvóta na ponechanie si úlovkov nepredstavuje žiadne dlhodobé právo a nie je ňou dotknutý žiadny budúci proces prideľovania kvót.
Uvedené opatrenie by sa preto malo transponovať do práva Únie stanovením TAC pre vedľajšie úlovky a zodpovedajúcej kvóty Únie.
(31)
S cieľom znížiť rybolovnú úmrtnosť juvenilných jedincov tuniaka okatého a tuniaka žltoplutvého ICCAT ponechala na rok 2023 aj maximálny limit 300 zariadení na zhlukovanie rýb (FAD) na rybárske plavidlo a 72-dňové obdobie zákazu používania FAD.
Uvedené opatrenia by sa mali transponovať do práva Únie.
(32)
ICCAT na svojom výročnom zasadnutí v roku 2021 prijala 15-ročný plán obnovy populácie tuniaka dlhoplutvého v Stredozemnom mori od roku 2022 do roku 2036.
ICCAT stanovila TAC na rok 2023 pre tuniaka dlhoplutvého v Stredozemnom mori na 2 500 ton.
ICCAT okrem toho stanovila TAC pre severoatlantickú populáciu tuniaka dlhoplutvého vo výške 37 801 ton na obdobie 2022 až 2023 na základe pravidla kontroly výlovu s cieľom prijať pre túto populáciu postup dlhodobého hospodárenia.
Uvedené opatrenia by sa mali transponovať do práva Únie.
(33)
Na základe viacerých odporúčaní ICCAT môže Únia na požiadanie preniesť určitý percentuálny podiel svojej nevyužitej kvóty na populácie ICCAT v rámci obdobia dvoch rokov.
Uvedené odporúčania by sa mali čo najskôr transponovať do práva Únie na základe návrhu Komisie z 21. apríla 2022 (10), aby členské štáty mohli využívať kvóty Únie na populácie ICCAT v plnom rozsahu, ako ich stanovila ICCAT na rok 2023.
Kým sa uvedené odporúčania netransponujú do práva Únie, mali by sa stanoviť kvóty pre jednotlivé členské štáty pre určité populácie na základe celkovej kvóty Únie na rok 2023, na ktorej sa dohodla ICCAT, pred úpravami z dôvodu nadmerného alebo nedostatočného rybolovu zo strany členských štátov.
Následne by sa mali na základe pravidiel Únie o odpočítavaní podľa článku 105 nariadenia (ES) č. 1224/2009 a s ohľadom na oznámenie Komisie (11) o usmerneniach na odpočítanie kvót podľa článku 105 ods.
1, 2 a 5 uvedeného nariadenia vykonať úpravy kvót jednotlivých členských štátov na rok 2023 zohľadňujúce akékoľvek odpočítania, ktoré uplatňuje ICCAT.
(34)
Komisia pre zachovanie živých antarktických morských zdrojov (CCAMLR) prijala na svojom výročnom zasadnutí v roku 2022 obmedzenia výlovu pre cieľové druhy a pre druhy ulovené ako vedľajší úlovok na obdobie od 1. decembra 2022 do 30. novembra 2023.
Uvedené opatrenia by sa mali transponovať do práva Únie.
(35)
Komisia pre tuniaky z Indického oceánu (IOTC) na svojom výročnom zasadnutí v roku 2022 predĺžila platnosť predchádzajúcich opatrení uplatniteľných v oblasti pôsobnosti komisie IOTC.
Tieto opatrenia by sa mali naďalej vykonávať v práve Únie.
(36)
Výročné zasadnutie Regionálnej organizácie pre riadenie rybárstva v južnom Tichom oceáne (SPRFMO) sa bude konať od 6. do 15. februára 2023.
Súčasné opatrenia v oblasti dohovoru SPRFMO, ktoré sú funkčne prepojené s TAC, by sa preto mali dočasne zachovať až do konania výročného zasadnutia a stanovenia TAC na rok 2023.
(10) Návrh nariadenia Európskeho parlamentu a Rady, ktorým sa mení nariadenie (EÚ) 2017/2107, ktorým sa stanovujú riadiace, ochranné a kontrolné opatrenia uplatniteľné v oblasti dohovoru Medzinárodnej komisie pre zachovanie atlantických tuniakov (ICCAT), a nariadenie (EÚ)/2022/..., ktorým sa stanovuje viacročný plán riadenia populácie tuniaka modroplutvého vo východnej časti Atlantického oceánu a v Stredozemnom mori.
(11) Oznámenie Komisie o usmerneniach na odpočítanie kvót podľa článku 105 ods. 1, ods.
2 a ods.
5 nariadenia (ES) č. 1224/2009, ktorým sa nahrádza oznámenie 2012/C 72/07 2022/C 369/03 (C/2022/6757) (Ú. v.
EÚ C 369, 27.9.2022, s. 3).